Mevrou Doeminie Soek Daai Mooi Ding - Voelgoed
Tuis Voelgoed Blogs Mevrou Doeminie Soek Daai Mooi Ding
Man, maar ons mense kan lekker krities of eerder negatief wees oor mekaar, die weer, die mense om ons en wat ook al.
Ons het 'n mening oor alles en nog wat, maak nie saak wat en wie onder jou nydige tong lei nie. Jy is mos geregtig op jou mening.
Ek is net so, maar ek onthou altyd toe die kinders nog op skool was en hulle oor kunskritiek moes leer. Hoe gee jy goeie kritiek vir 'n kunswerk soos 'n skildery sonder om soos 'n leek te klink en sonder om net jou ou vrot mening te gee? Die kritiek moes basies dit wees: Wat het die kunstenaar bedoel toe hy die kunswerk geskep het? (m.a.w. watter boodskap wou hy oordra?) Die ander kriteria is dit: Wat sien jy in die kunswerk wat vir jou mooi is. Dit is dit.
Jip. Daar is nie plek vir jou eie negatiewe mening en onderdrukte aggressie en belaglike min insig nie. Dis moeilik. Ons 'n wil so graag vir almal vertel wat ons alles weet en hoeveel kennis ons het. Dis belaglik, want ons elkeen weet bitter min van enigiets of iemand.
Ek het besluit om hieruit te leer. Ek probeer hard. Wanneer jy met 'n persoon te doen kry, of 'n instansie of wat ook al, besluit om jou kritiek so toe te pas soos hierbo. Wat bedoel die persoon (in ag genome sy HELE prentjie) met hierdie woorde of dade? Wat het hom gedryf om so iets te doen of te sê? Dan belangrikste van alles, soek iets positief in sy woorde, dade of persoonlikheid om raak te sien. Daar moet wraggies iets wees. En hou daarby. Los die negatiwiteit. Daar is so baie negatiewe menings wat die wêreld eenvoudig 'n slegter plek maak.
Wees deel van die positiewe revolusie. Ek gaan ten minste probeer.
Vorige artikelDie wonder van die Mensdom
Volgende artikelNiks sal ons vernietig nie
Blogger - Hannes Maree - Januarie 28, 2019
Sajen Thathiah, 'n entrepreneur, deel onlangs op Faceboek dat hy in Witkoppenweg, Johannesburg gery het toe hy merk dat die volgende verkeerslig buite werking is. Tot sy verbasing het die...